# všeobecné informácie

## Založenie spoločnosti

Spoločnosť **PRO POPULO** **PP a.s.** (ďalej len spoločnosť), bola založená 08. októbra 1991 a v súčasnej podobe bola zapísaná po transformácii do obchodného registra dňa 8. januára 2000. (Obchodný register Okresného súdu Prešov, oddiel Sa., vložka 30/P.

## Hlavnými činnosťami spoločnosti sú:

– píliarska výroba a porez drevnej hmoty,

- prenájom hnuteľných a nehnuteľných vecí,

- výroba a dodávka elektriny zariadeniami na výrobu elektriny s celkovým inštalovaným výkonom do 1 MW vrátane

## Počet zamestnancov

Údaje o počte zamestnancov za bežné účtovné obdobie a bezprostredne predchádzajúce účtovné obdobie sú uvedené v nasledujúcom prehľade:



## Údaje o neobmedzenom ručení

Spoločnosť nie je neobmedzene ručiacim spoločníkom v iných spoločnostiach podľa § 56 ods. 5 Obchodného zákonníka.

## Právny dôvod na zostavenie účtovnej závierky

Účtovná závierka spoločnosti k 31. decembru 2017 je zostavená ako riadna účtovná závierka podľa § 17 ods. 6 zákona NR SR č. 431/2002 Z. z. o účtovníctve za účtovné obdobie od 1. januára 2017 do 31. decembra 2017.

## Dátum schválenia účtovnej závierky za predchádzajúce účtovné obdobie

Účtovná závierka spoločnosti k 31. decembru 2016, za predchádzajúce účtovné obdobie, bola schválená valným zhromaždením akcionárov spoločnosti konaného dňa 24. mája 2017

## Zverejnenie účtovnej závierky za predchádzajúce účtovné obdobie

Schválená účtovná závierka spoločnosti valným zhromaždením k 31. decembru 2016 spolu s výročnou správou a správou audítora o overení účtovnej závierky k 31. decembru 2016 bola zaslané na finančnú správu SR 08.06.2017. Súčasne sú všetky účtovné závierky a dokumenty k dispozícii na web stránke spoločnosti www.ppas.sk.

## Schválenie audítora

Valné zhromaždenie 8.12.2016 určila ACCEPT AUDIT§CONSULTING s.r.o.. ako audítora na overenie účtovnej závierky za účtovné obdobie od 1. januára 2017 do 31. decembra 2017.

# Informácie o orgánoch účtovnej jednotky

Predstavenstvo Ing. Kristián Slimák predseda predstavenstva

Ing. Jozef Šiškovič člen predstavenstva

Mgr. Ľubomír Štefaňák člen predstavenstva

Dozorná rada Miriam Slimáková predseda DR

Ing. Jozef Jendruch, PhD člen DR

Mgr. Pavol Ondrík člen DR

Spoločnosť emitovala 100.160 ks akcií na doručiteľa v menovitej hodnote 20 EUR a 7 akcií na meno s počtom 70 hlasov v menovitej hodnote 272 EUR na 1. Akciu.

Všetky rozhodnutia prijímané na valnom zhromaždení musia schváliť v samostatnom hlasovaní majitelia všetkých druhov akcií v zmysle pravidiel rozhodovania valného zhromaždenia schváleného v platných stanovách spoločnosti.

# Informácie o  prijatých postupoch

1. Východiská pre zostavenie účtovnej závierky

Účtovná závierka bola zostavená za predpokladu nepretržitého trvania spoločnosti (going concern).

Účtovné metódy a všeobecné účtovné zásady sú účtovnou jednotkou konzistentne aplikované

1. Dlhodobý nehmotný majetok a dlhodobý hmotný majetok

Dlhodobý majetok nakupovaný sa oceňuje obstarávacou cenou, ktorá zahŕňa cenu obstarania a náklady súvisiace s obstaraním (clo, prepravu, montáž, poistné a pod.).

Súčasťou obstarávacej ceny dlhodobého hmotného majetku od 1. januára 2003 nie sú úroky z cudzích zdrojov ani realizované kurzové rozdiely, ktoré vznikli do momentu uvedenia dlhodobého majetku do používania.

Súčasťou obstarávacej ceny dlhodobého nehmotného majetku nie sú od 1. júla 2010 úroky z cudzích zdrojov, ktoré vznikli do momentu zaradenia dlhodobého nehmotného majetku do používania.

Dlhodobý majetok vytvorený vlastnou činnosťou sa oceňuje vlastnými nákladmi. Vlastnými nákladmi sú všetky priame náklady vynaložené na výrobu alebo inú činnosť a nepriame náklady, ktoré sa vzťahujú na výrobu alebo inú činnosť.

Odpisy dlhodobého nehmotného majetku sú stanovené vychádzajúc z predpokladanej doby jeho používania a predpokladaného priebehu jeho opotrebenia. Odpisovať sa začína prvým dňom mesiaca v ktorom bol uvedení dlhodobý majetok do používania. Drobný dlhodobý nehmotný majetok, ktorého obstarávacia cena (resp. vlastné náklady) je 2 400 EUR a nižšia, sa odpisuje jednorazovo do nákladov pri uvedení do používania. Predpokladaná doba používania, metóda odpisovania a odpisová sadzba sú uvedené v nasledujúcej tabuľke:

|  |  |  |  |  |  |  |
| --- | --- | --- | --- | --- | --- | --- |
|  | | Predpokladaná |  | Metóda |  | Ročná odpisová |
|  |  | doba používania v rokoch |  | odpisovania |  | sadzba v % |
| Softvér | | 4 |  | lineárna |  | 25 |
| Drobný dlhodobý nehmotný majetok | | rôzna |  | jednorazový odpis |  | 100 |

Odpisy dlhodobého hmotného majetku sú stanovené vychádzajúc z predpokladanej doby jeho používania a predpokladaného priebehu jeho opotrebenia. Odpisovať sa začína prvým dňom mesiaca v ktorom bol dlhodobý majetok uvedený do používania. Drobný dlhodobý hmotný majetok, ktorého obstarávacia cena (resp. vlastné náklady) je 1 700 EUR a nižšia, sa odpisuje jednorazovo do nákladov pri uvedení do používania. Pozemky sa neodpisujú. Predpokladaná doba používania, metóda odpisovania a odpisová sadzba sú uvedené v nasledujúcej tabuľke:

|  |  |  |  |  |  |  |
| --- | --- | --- | --- | --- | --- | --- |
|  | | Predpokladaná |  | Metóda |  | Ročná odpisová |
|  |  | doba používania v rokoch |  | odpisovania |  | sadzba v % |
| Stavby | | 40 |  | lineárna |  | 5,0 |
| Stroje, prístroje a zariadenia | | 6 až 12 |  | lineárna |  | 16,7 až 8,3 |
| Dopravné prostriedky | | 4 až 6 |  | lineárna |  | 25 až 16,7 |
| Drobný dlhodobý hmotný majetok | | rôzna |  | jednorazový odpis |  | 100 |

1. Cenné papiere a podiely

Cenné papiere a podiely sa oceňujú obstarávacími cenami vrátane nákladov súvisiacich s ich obstaraním. Od obstarávacej ceny je odpočítané zníženie hodnoty cenných papierov a podielov na základe ich tržného alebo znaleckého ocenenia.

1. Zásoby

Zásoby sa oceňujú priemernou obstarávacou cenou (nakupované zásoby) alebo vlastnými nákladmi (zásoby vytvorené vlastnou činnosťou) alebo čistou realizačnou hodnotou.

Obstarávacia cena zahŕňa cenu zásob a náklady súvisiace s obstaraním (clo, prepravu, poistné, provízie, skonto a pod.). Úroky z cudzích zdrojov nie sú súčasťou obstarávacej ceny. Nakupované zásoby sa oceňujú váženým aritmetickým priemerom z obstarávacích cien.

Vlastné náklady zahŕňajú priame náklady (priamy materiál, priame mzdy a ostatné priame náklady) a časť nepriamych nákladov bezprostredne súvisiacich s vytvorením zásob vlastnou činnosťou (výrobná réžia). Správna réžia a odbytové náklady nie sú súčasťou vlastných nákladov. Súčasťou vlastných nákladov nie sú úroky z cudzích zdrojov.

Čistá realizačná hodnota je predpokladaná predajná cena znížená o predpokladané náklady na ich dokončenie a o predpokladané náklady súvisiace s ich predajom.

Zníženie hodnoty zásob sa upravuje vytvorením opravnej položky.

1. Zákazková výroba

Zákazková výroba sa vykazuje použitím metódy stupňa dokončenia zákazky (angl. percentage-of-completion-method).

1. Zákazková výstavba nehnuteľnosti

***Zákazková výstavba nehnuteľnosti – priebežný transfer***

Zákazková výstavba nehnuteľnosti určenej na predaj sa vykazuje podľa metódy stupňa dokončenia.

***Zákazková výstavba nehnuteľnosti – ostatná (nie priebežný transfer)***

Zákazková výstavba nehnuteľnosti určenej na predaj – ostatná (nie priebežný transfer) sa vykazuje metódou tzv. nulového zisku, t. j. zisk sa vykáže pri predaji nehnuteľnosti.

1. Pohľadávky

Pohľadávky pri ich vzniku sa oceňujú ich menovitou hodnotou; postúpené pohľadávky a pohľadávky nadobudnuté vkladom do základného imania sa oceňujú obstarávacou cenou vrátane nákladov súvisiacich s obstaraním. Toto ocenenie sa znižuje o pochybné a nevymožiteľné pohľadávky.

1. Peňažné prostriedky a ceniny

Peňažné prostriedky a ceniny sa oceňujú ich menovitou hodnotou. Zníženie ich hodnoty sa vyjadruje opravnou položkou.

1. Náklady budúcich období a príjmy budúcich období

Náklady budúcich období a príjmy budúcich období sa vykazujú vo výške, ktorá je potrebná na dodržanie zásady vecnej a časovej súvislosti s účtovným obdobím.

1. Rezervy

Rezervy sú záväzky s neurčitým časovým vymedzením alebo výškou; tvoria sa na krytie predpokladaných známych rizík alebo strát z podnikania. Oceňujú sa v očakávanej výške záväzku.

1. Záväzky

Záväzky pri ich vzniku sa oceňujú menovitou hodnotou. Záväzky pri ich prevzatí sa oceňujú obstarávacou cenou. Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení.

1. Odložené dane

Odložené dane (odložená daňová pohľadávka a odložený daňový záväzok) sa vzťahujú na:

1. dočasné rozdiely medzi účtovnou hodnotou majetku a účtovnou hodnotou záväzkov vykázanou v súvahe a ich daňovou základňou,
2. možnosť umorovať daňovú stratu v budúcnosti, ktorou sa rozumie možnosť odpočítať daňovú stratu od základu dane v budúcnosti,
3. možnosť previesť nevyužité daňové odpočty a iné daňové nároky do budúcich období.
4. Výdavky budúcich období a výnosy budúcich období

Výdavky budúcich období a výnosy budúcich období sa vykazujú vo výške, ktorá je potrebná na dodržanie zásady vecnej a časovej súvislosti s účtovným obdobím.

1. Dotácie zo štátneho rozpočtu

O nároku na dotácie zo štátneho rozpočtu sa účtuje, ak je takmer isté, že na základe splnených podmienok na poskytnutie dotácie sa spoločnosti daná dotácia poskytne.

Dotácie na hospodársku činnosť spoločnosti sa najskôr vykazujú ako výnosy budúcich období a do výkazu ziskov a strát sa rozpúšťajú ako výnosy z hospodárskej činnosti v časovej a vecnej súvislosti s vynaložením nákladov na príslušný účel.

Dotácie na obstaranie dlhodobého hmotného majetku a dlhodobého nehmotného majetku sa najskôr vykazujú ako výnosy budúcich období a do výkazu ziskov a strát sa rozpúšťajú v časovej a vecnej súvislosti so zaúčtovaním odpisov   
z tohto dlhodobého majetku.

1. Prenájom (lízing)

Operatívny prenájom. Majetok prenajatý na základe operatívneho prenájmu vykazuje ako svoj majetok jeho vlastník, nie nájomca.

Finančný prenájom (s kúpnou opciou; bez kúpnej opcie je považovaný za operatívny prenájom). Majetok prenajatý  formou finančného prenájmu vykazuje ako svoj majetok a odpisuje ho jeho nájomca, nie vlastník.

Prijatie majetku nájomcom sa v účtovníctve nájomcu účtuje v deň prijatia majetku na ťarchu príslušného účtu majetku so súvzťažným zápisom v prospech účtu 474 – Záväzky z nájmu vo výške dohodnutých platieb zníženými o nerealizované finančné náklady.

Súčasťou dohodnutých platieb je aj kúpna cena, za ktorú na konci dohodnutej doby finančného prenájmu prechádza vlastnícke právo k prenajatému majetku z prenajímateľa na nájomcu. Dohodnutá doba nájmu je najmenej 60 % doby odpisovania podľa daňových predpisov, minimálne však 3 roky. Platba nájomného je alokovaná medzi splátku istiny a finančné náklady, vypočítané metódou efektívnej úrokovej miery. Finančné náklady sa účtujú na ťarchu účtu 562 – Úroky.

1. Deriváty

Deriváty sa oceňujú reálnou hodnotou.

Zmeny reálnych hodnôt zabezpečovacích derivátov sa účtujú bez vplyvu na výsledok hospodárenia, priamo do vlastného imania.

Zmeny reálnych hodnôt derivátov určených na obchodovanie na tuzemskej burze, zahraničnej burze alebo na inom verejnom trhu sa účtujú s vplyvom na výsledok hospodárenia.

Zmeny reálnych hodnôt derivátov určených na obchodovanie na neverejnom trhu sa účtujú bez vplyvu na výsledok hospodárenia, priamo do vlastného imania.

1. Majetok a záväzky zabezpečené derivátmi

Majetok a záväzky zabezpečené derivátmi sa oceňujú reálnou hodnotou. Zmeny reálnych hodnôt majetku a záväzkov zabezpečených derivátmi sa účtujú bez vplyvu na výsledok hospodárenia, priamo do vlastného imania.

1. Cudzia mena

Majetok a záväzky vyjadrené v cudzej mene sa ku dňu uskutočnenia účtovného prípadu prepočítavajú na menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu.

Majetok a záväzky vyjadrené v cudzej mene (okrem prijatých a poskytnutých preddavkov) sa ku dňu, ku ktorému sa zostavuje účtovná závierka, prepočítavajú na menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň, ku ktorému sa zostavuje účtovná závierka, a účtujú sa s vplyvom na výsledok hospodárenia.

Prijaté a poskytnuté preddavky sa ku dňu, ku ktorému sa zostavuje účtovná závierka, na menu euro už neprepočítavajú.

1. Výnosy

Tržby za vlastné výkony a tovar neobsahujú daň z pridanej hodnoty. Sú tiež znížené o zľavy a zrážky (rabaty, bonusy, skontá, dobropisy a pod.), bez ohľadu na to, či zákazník mal vopred na zľavu nárok, alebo či ide o dodatočne uznanú zľavu.

1. **INFORMÁCIE, KTORÉ VYSVETĽUJU A DOPLŇAJÚ POLOŽKY SÚVAHY**

## Dlhodobý nehmotný majetok a dlhodobý hmotný majetok

Prehľad o pohybe dlhodobého majetku od 1. januára 2017 do 31. decembra 2017 a za porovnateľné obdobie od 1. januára 2016 do 31. decembra 2016 je uvedený v nasledujúcich tabuľkách. Dlhodobý nehmotný majetok spoločnosť nevlastni.Dlhodobý hmotný majetok nie je predmetom záložného práva.

Údaje o záložných právach k dlhodobému hmotnému majetku sú uvedené v nasledujúcom prehľade:

**Dlhodobý hmotný majetok je poistený pre prípad škôd** spôsobených krádežou a živelnou pohromou až do výšky   
700.000,-. EUR. Samostatne sú poistené dopravné prostriedky spoločnosti.

## Dlhodobý finančný majetok

Prehľad o pohybe dlhodobého finančného majetku od 1. januára 2017 do 31. decembra 2017 a za porovnateľné obdobie od 1. januára 2016 do 31. decembra 2016 je uvedený nižšie.





Na dlhodobý finančný majetok nie je zriadené záložné právo a Spoločnosť ním môže voľne disponovať.

K akciám spoločnosti STOTES-PP a.s. bola v roku 2014 vytvorená 100% opravná položka.

Výška vlastného imania k 31. decembru 2017 a výsledku hospodárenia za účtovné obdobie 2017 podnikov ktorých akcie Spoločnosť vlastní je uvedená v nasledujúcom prehľade:

 Výška vlastného imania k 31. decembru 2016 a výsledku hospodárenia za účtovné obdobie 2016 podnikov ktorých akcie Spoločnosť vlastní je uvedená v nasledujúcom prehľade:



## Zásoby

Situácia v zásobách na základe vykonanej fyzickej inventúry si nevyžaduje tvorbu opravných položiek.. Úžitková a kvalitatívna hodnota zásob ostala zachovaná.

Na zásoby nie je zriadené žiaden záložné právo

## Údaje o zákazkovej výrobe

Spoločnosť nerealizuje výrobu na základe zákaziek. Svoje produkty spoločnosť dodáva v štandardnom režime buď na základe dlhodobých zmlúv jedná sa hlavne o strategických odberateľov, alebo na základe krátkodobých objednávok alebo operatívne predaj zo zásob vyrobenej produkcie uloženej na sklade výrobkov.

## Pohľadávky

Vývoj opravnej položky v priebehu účtovného obdobia je zobrazený v nasledujúcom prehľade:



Opravná položka je tvorená k pohľadávkam v konkurze a k rizikovým pohľadávkam po lehote splatnosti viac ako 360 dní a to vo výške 100% nominálnej hodnoty pohľadávok

Veková štruktúra pohľadávok za bežné účtovné obdobie je uvedená v nasledujúcom prehľade:



Veková štruktúra pohľadávok za predchádzajúce účtovné obdobie je uvedená v nasledujúcom prehľade:



Pohľadávky podľa zostatkovej doby splatnosti sú uvedené v nasledujúcom prehľade:



Na pohľadávky nie je zriadené žiadne záložné právo a žiadne pohľadávky nie sú kryté záložným právom

## Finančné účty

Ako finančné účty sú vykázané peniaze v pokladnici a účty v bankách. Účtami v bankách môže spoločnosť voľne disponovať.

Prehľad jednotlivých položiek finančných účtov:



## Časové rozlíšenie

Ide o tieto položky:



# Informácie o údajoch na strane pasív súvahy

## Vlastné imanie

Informácie o vlastnom imaní sú uvedené v časti C a P.

## Rezervy

Prehľad o rezervách za bežné účtovné obdobie je uvedený v nasledujúcom prehľade:



Prehľad o rezervách za predchádzajúce účtovné obdobie je uvedený v nasledujúcom prehľade:



**Nevyfakturované dodávky majetku**

Rezervy na nevyfakturované dodávky majetku sa nevykazujú s vplyvom na výsledok hospodárenia.

## Záväzky

Štruktúra záväzkov (okrem bankových úverov) podľa zostatkovej doby splatnosti je uvedená v nasledujúcom prehľade:

Spoločnosť nemá záväzky po dobe splatnosti a všetky svoje finančné povinnosti si plní v čase tomu určenom.

## Odložený daňový záväzok / pohľadávka

Informácie o odloženej dani sú uvedené v poznámke I.

## Sociálny fond

Tvorba a čerpanie sociálneho fondu v priebehu účtovného obdobia sú znázornené v nasledujúcom prehľade:



Časť sociálneho fondu sa podľa zákona o sociálnom fonde tvorí povinne na ťarchu nákladov a časť sa môže vytvárať zo zisku. Sociálny fond sa podľa zákona o sociálnom fonde čerpá na sociálne, zdravotné, rekreačné a iné potreby zamestnancov podľa vnútornej smernice pre tvorbu a použitie sociálneho fondu a v zmysle zákona o sociálnom fonde.

## Bankové úvery

****

Dlhodobý bankový úver bol poskytnutý na prefinancovanie sušiarenskej haly a rozmietacej píly. Dlhodobý bankový úver bol poskytnutý na dobu 4 rokov. Mesačný splátka predstavuje čiastku 1.535€ a 1.334€ úroková sadzba úveru je 2% p.a. Zabezpečenie pohľadávok banky je blankozmenkou.

## Deriváty

## Spoločnosť nevyužívala vo svojej činnosti žiadne bankové deriváty, ani iné finančné nástroje na zabezpečenie financovania svojej činnosti.

## 

# informácie, KTORÉ VYSVETĽUJÚ A DOPĹŇAJÚ POLOŽKY VÝKAZU ZISKOV A STRÁT

## 

## Tržby za vlastné výkony a tovar

Tržby za vlastné výkony a tovar podľa základných činností a rozhodujúcich produktov a služieb spoločnosti sú uvedené v nasledujúcom prehľade:



## Zmena stavu zásob vlastnej výroby

Spoločnosť má denný uzavretý výrobný cyklus z toho dôvodu nevykazuje v účtovníctve rozpracovanú výrobu, zmena stavu zásob hotových výrobkov zachytáva účtovné stavy skladu hotových výrobkov k 31.12. príslušného roku a tieto sa vždy skontrolujú fyzickou inventúrou a porovnajú s evidenčným účtovným stavom. Tento sa dokumentuje zápisom.



## Aktivácia nákladov, výnosy z hospodárskej činnosti, finančnej činnosti a mimoriadnej činnosti

Prehľad o výnosoch pri aktivácii nákladov, výnosoch z hospodárskej činnosti, finančnej činnosti a mimoriadnej činnosti je uvedený v nasledujúcom prehľade:



Spoločnosť na základe vykázaných výnosov z finančných operácií zodpovedne zhodnocuje finančné aktíva na báze štandardných komerčných vzťahov s podporou spolupracujúcej finančnej inštitúcie.

## Čistý obrat

Čistý obrat spoločnosti pre účely zistenia povinnosti overenia individuálnej účtovnej závierky audítorom [§ 19 ods. 1 písm. a) zákona o účtovníctve] je uvedený v nasledujúcom prehľade:



## Náklady na poskytnuté služby, ostatné náklady na hospodársku činnosť, finančné a mimoriadne náklady

Prehľad o nákladoch na výrobu a poskytnuté služby, ostatných nákladoch na hospodársku činnosť, finančných a mimoriadnych nákladoch:



# Informácie o daniach z príjmov

Spoločnosť nevykazuje odloženú daň.

Prevod od teoretickej dane z príjmov k vykázanej dani z príjmov je uvedený v nasledujúcom prehľade:



# Informácie o údajoch na podsúvahových účtoch

## Najatý majetok

Spoločnosť nemá v nájme žiaden majetok.

## Prenajatý majetok

Spoločnosť na svoju činnosť používa výlučne svoj majetok, ktorý má vo vlastníctve s evidenciou na príslušných inštitúciách podľa charakteru majetku a pravidiel jeho evidencie. Prebytočné kancelárske kapacity  v sídle spoločnosti a priestory penziónu spoločnosť prenajíma na základe uzatvorených nájomných zmlúv iným podnikateľským subjektom.

# Informácie o iných aktívach a iných pasívach

## Podmienené záväzky

Spoločnosť nemá žiadne podmienené záväzky, ktoré by sa nesledovali v bežnom účtovníctve a neuvádzali v súvahe:

Vzhľadom na to, že mnohé oblasti slovenského daňového práva doteraz neboli dostatočne overené praxou, existuje neistota v tom, ako by ich v prípade ich existencie daňové orgány aplikovali. Mieru tejto neistoty nie je možné kvantifikovať a zanikne až potom, keď budú k dispozícii právne precedensy, prípadne oficiálne interpretácie príslušných finančných orgánov.

## Ostatné finančné povinnosti

Spoločnosť nemá finančné povinnosti, ktoré sa nesledujú v bežnom účtovníctve a neuvádzajú v súvahe.

## Podmienený majetok

Spoločnosť nemá podmienený majetok.

# Informácie o príjmoch a výhodách členov štatutárnych orgánov, dozorných orgánov a iných orgánov účtovnej jednotky

Členovia štatutárnych orgánov spoločnosti nie sú zvlášť odmeňovaný ich finančné ohodnotenie je viazané na čistý zisk spoločnosti a odmeny sa realizujú prostredníctvom tantiém schválených valným zhromaždením akcionárov spoločnosti. V prípade výkonu práce nad rámec povinností vyplývajúcich z funkčného zaradenia člena orgánu spoločnosti tento je odmeňovaný mesačnou odmenou vo výške 560 EUR. Žiaden z členov štatutárneho orgánu spoločnosti nemá voči nej finančný alebo iný záväzok ani mu nebola poskytnutá pôžička alebo iný finančný pôžitok.

Prehľad o príjmoch a výhodách členov štatutárnych, dozorných a iných orgánov:



# 

# Informácie o ekonomických vzťahoch účtovnej jednotky a spriaznených osôb

Významným akcionárom spoločnosti je spoločnosť PRO POPULO Poprad s.r.o., ktorá vlastní cca 30,93% podiel akcií z celkovej emisie akcií na doručiteľa a cca 43% podiel akcií na meno. Súčasne je spoločnosť významným dodávateľom surovej drevnej hmoty do prevádzky píla Levoča kde dodávky drevnej hmoty sa realizujú na báze ¼ ročných zmluvných dodávok a sú strategickým stabilizačným faktorom v podnikaní spoločnosti. Pravidelnosť dodávok drevnej hmoty veľmi pozitívne ovplyvňuje ekonomiku spoločnosti.

Všetky obchody so spriaznenými osobami spoločnosť uskutočnila za bežných trhových podmienok.

V priebehu účtovného obdobia nasledujúce obchodné transakcie s touto spriaznenou osobou:



LEGENDA: kód *01 – dodávka základného materiálu*

*02 – predaj nepotrebnej techniky*

Vybrané aktíva a pasíva vyplývajúce z transakcií so spriaznenými osobami sú uvedené v nasledujúcom prehľade:



# OSTATNÉ INFORMÁCIE

Po 31. decembri 2017 nenastali žiadne významné udalosti, ktoré by mali významný vplyv na verné zobrazenie skutočností, ktoré sú predmetom účtovníctva spoločnosti za rok 2017.

# Informácie o POHYBE VlasTnĚHO imanIA

Prehľad o pohybe vlastného imania v priebehu účtovného obdobia a v predchádzajúcom účtovnom období

je uvedený v nasledujúcom prehľade:



Pohyby v jednotlivých položkách boli vykázané a realizované na základe rozhodnutia valného zhromaždenia akcionárov spoločnosti respektíve rozhodnutím predstavenstva v prípade použitia prostriedkov zo štatutárneho fondu predstavenstva spoločnosti.

Zisk za rok 2016 bol vysporiadaný nasledovne:





O spôsobe vysporiadania účtovného zisku za účtovné obdobie 2016 rozhodlo valné zhromaždenie akcionárov spoločnosti, ktoré sa konalo 24. mája 2017. Na návrh štatutárneho orgánu valné zhromaždenie rozhodlo, že spoločnosť zisk rozdelila nasledovne.

# Prehľad peňažných tokov k 31. decembru 2017

Prehľad peňažných tokov je zostavený nepriamou metódou vykazovania prevádzkových peňažných tokov.

|  |  |  |
| --- | --- | --- |
|  | **2017** | **2016** |
|  | EUR | EUR |
|  |  |  |
| **Čistý zisk (strata) pre zdanením** | **-39 898** | **4273** |
| *Úpravy o nepeňažné operácie:* |  |  |
| Odpisy dlhodobého majetku | 171 507 | 161 527 |
| Zmena stavu opravnej položky k dlhodobému majetku | 0 | 0 |
| Zmena stavu opravnej položky k pohľadávkam | 0 | 0 |
| Zmena stavu nákladov a výnosov časového rozlíšenia | 7 623 | -5 243 |
| Zmena stavu rezerv | 0 | 0 |
| Úroky účtované do nákladov | 1 854 | 575 |
| Úroky účtované do výnosov | -16 | -32 |
| Kurzová strata | 0 | 0 |
| Strata / (zisk) z predaja dlhodobého majetku | 0 | 0 |
| Ostatné položky nepeňažného charakteru, ktoré ovpl.hos.výsledok | -29 160 | -3 686 |
| **Zisk z prevádzky pred zmenou pracovného kapitálu** | **151 808** | **153 148** |
|  |  |  |
| *Zmena pracovného kapitálu:* |  |  |
| Zmena stavu pohľadávok z prevádzkovej činnosti | -31 443 | -113 582 |
| Zmena stavu záväzkov z prevádzkovej činnosti | 35 293 | 23 925 |
| (Úbytok) prírastok záväzkov a výdavkov budúcich období | 63 007 | -148 543 |
| **Vplyv zmien stavu pracovného kapitálu** | **-66 857** | **-238 200** |
| **Peňažné toky z prevádzkovej činnosti** |  |  |
| Prevádzkové peňažné toky | **178 767** | **-80 780** |
| Prijaté úroky | 16 | 32 |
| Výdavky na zaplatené úroky | -1 854 | -575 |
| Zaplatená daň z príjmov | -2 883 | -2 886 |
| Vyplatené dividendy a odmeny zo zisku | 0 | 0 |
| **Čisté peňažné toky z prevádzkovej činnosti** | **-174 046** | **-84 209** |
|  |  |  |
| **Peňažné toky z investičnej činnosti** |  |  |
| Výdavky na obstaranie DHM | -227 633 | -114 502 |
| Nákup dlhodobého majetku | 0 | 0 |
| Príjmy z predaja dlhodobého majetku | 0 | 0 |
| **Čisté peňažné toky z investičnej činnosti** | **-227 633** | **-114 502** |
|  |  |  |
| **Peňažné toky z finančnej činnosti** |  |  |
| Príjmy z úverov | 65 925 | 73 500 |
| Výdavky na splácanie úverov | 20 482 | -7 575 |
| **Čisté peňažné toky z finančnej činnosti** | **86 407** | **65 925** |
|  |  |  |
| **Prírastky (úbytky) peňažných prostriedkov a peňažných ekvivalentov** | **32 818** | **-132 786** |
|  |  |  |
| Peňažné prostriedky a peňažné ekvivalenty na začiatku roka | 268 448 | 401 227 |
| Kurzové rozdiely ku dňu zostavenia účt.závierky | 0 | 7 |
| **Peňažné prostriedky a peňažné ekvivalenty na konci roka** | **301 266** | **268 448** |

**Peňažné prostriedky**

Peňažnými prostriedkami (angl. cash) sa rozumejú peňažné hotovosti, ekvivalenty peňažných hotovostí, peňažné prostriedky na bežných účtoch v bankách, kontokorentný účet a časť zostatku účtu Peniaze na ceste, ktorý sa viaže na prevod medzi bežným účtom a pokladnicou alebo medzi dvoma bankovými účtami.

**Ekvivalenty peňažných prostriedkov**

Ekvivalentmi peňažných prostriedkov (angl. cash equivalents) sa rozumie krátkodobý finančný majetok zameniteľný za vopred známu sumu peňažných prostriedkov, pri ktorom nie je riziko výraznej zmeny jeho hodnoty v najbližších troch mesiacoch odo dňa, ku ktorému sa zostavuje účtovná závierka, napríklad termínované vklady na bankových účtoch, ktoré sú uložené najviac na trojmesačnú výpovednú lehotu, likvidné cenné papiere určené na obchodovanie, prioritné akcie obstarané účtovnou jednotkou, ktoré sú splatné do troch mesiacov odo dňa, ku ktorému sa zostavuje účtovná závierka